** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 28. augustā Nr. 137**

(protokols Nr. 8, 17. p.)

**Par Kohēzijas fonda projekta** **Nr. 2.2.2.2/2/25/A/004 “Dalīto atkritumu savākšanas laukumu izbūve Lubānā un Cesvainē" īstenošanu un aizņēmuma ņemšanu**

Pamatojoties uz Ministru kabineta 10.09.2024. noteikumiem Nr. 602 Eiropas Savienības kohēzijas politikas programmas 2021.–2027. gadam 2.2.2. specifiskā atbalsta mērķa “Pārejas uz aprites ekonomiku veicināšana” 2.2.2.2. pasākuma “Atkritumu dalītā vākšana” projektu iesniegumu otrās atlases kārtas īstenošanas noteikumiem, ES un Latvijas Republikas normatīvajiem aktiem par ES fondu vadību un Sadarbības iestādes 01.04.2025. lēmumu Nr. 39-2-10/1818 par projekta iesnieguma "Dalīto atkritumu savākšanas laukumu izbūve Lubānā un Cesvainē” apstiprināšanu, Madonas novada pašvaldība 2025. gada 25. maijā ir noslēgusi vienošanos par projekta Nr. 2.2.2.2/2/25/A/004 “Dalīto atkritumu savākšanas laukumu izbūve Lubānā un Cesvainē" īstenošanu.

Madonas novada pašvaldības iepirkumu komisijā veikts iepirkums Nr. MNP2025/39\_ESKF “Šķiroto atkritumu savākšanas laukumu izbūve Cesvainē un Lubānā, Madonas novadā”, tās rezultātā iepirkuma 1. daļā “Šķiroto atkritumu savākšanas laukuma izbūve Jaunajā ielā 3, Cesvainē” piešķirtas līguma slēgšanas tiesības par kopējo līgumcenu 94806,77 EUR ar pievienotās vērtības nodokli, 2. daļā “Šķiroto atkritumu savākšanas laukuma izbūve Cesvaines ielā 2a, Lubānā” piešķirtas līguma slēgšanas tiesības par kopējo līgumcenu 92431,73 EUR. Līgumu summas kopā ir 187238,50 EUR.

Projekta ietvaros vēl plānotās darbības - autoruzraudzība, būvuzraudzība un komunikācijas un vizuālās identitātes prasību nodrošināšanas pasākumi, tiem projekta budžetā plānotas izmaksas 17300,00 EUR apmērā.

Lai īstenotu projektu Nr. 2.2.2.2/2/25/A/004 “Dalīto atkritumu savākšanas laukumu izbūve Lubānā un Cesvainē" nepieciešams finansējums 204538,50 EUR (divi simti četri tūkstoši pieci simti trīsdesmit astoņi euro, 50 centi). Kohēzijas fonda finansējums – 117440,76 EUR (viens simts septiņpadsmit tūkstoši četri simti četrdesmit euro, 76 centi), pašvaldības līdzfinansējums 87097,74 EUR (astoņdesmit septiņi tūkstoši deviņdesmit septiņi euro, 74 centi).

Projekta īstenošanai ir pieejams avanss 35232,23 EUR 30% apmērā no Kohēzijas fonda finansējuma kopsummas. Projekta līdzfinansēšanai un priekšfinansēšanai 169306,20 EUR (viens simts sešdesmit deviņi tūkstoši trīs simti seši euro, 20 centi) apmērā tiks ņemts aizņēmums Valsts kasē uz 20 gadiem ar atlikto maksājumu 3 gadi.

Projekta īstenošanas termiņš līdz 2027. gada 21. maijam.

Noklausījušies sniegto informāciju, ņemot vērā 13.08.2025. Attīstības komitejas un 19.08.2025. Finanšu komitejas atzinumus, **atklāti balsojot: PAR – 16** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Apstiprināt līguma slēgšanu “Šķiroto atkritumu savākšanas laukuma izbūve Jaunajā ielā 3, Cesvainē” par kopējo līgumcenu 94806,77 EUR ar pievienotās vērtības nodokli.
2. Apstiprināt līguma slēgšanu “Šķiroto atkritumu savākšanas laukuma izbūve Cesvaines ielā 2a, Lubānā” par kopējo līgumcenu 92431,73 EUR ar pievienotās vērtības nodokli.
3. Lūgt Pašvaldību aizņēmumu un galvojumu kontroles un pārraudzības padomi atbalstīt aizņēmuma ņemšanu 169306,20 EUR (viens simts sešdesmit deviņi tūkstoši trīs simti seši euro, 20 centi) apmērā Valsts kasē uz 20 gadiem ar noteikto procentu likmi un atlikto maksājumu uz 3 gadiem projekta Nr. 2.2.2.2/2/25/A/004 “Dalīto atkritumu savākšanas laukumu izbūve Lubānā un Cesvainē" īstenošanai. Aizņēmums tiks apgūts vidējā termiņā 2025. un 2026. Aizņēmuma atmaksa tiks garantēta ar Madonas novada pašvaldības budžetu.

Domes priekšsēdētājs A. Lungevičs

*Solozemniece 28306100*